stanford-oval/wikipedia huggingface dataset:
בורג' אל-מלח
גאולוגיה

המבצר ממוקם בשיאו של העתק גאולוגי: רוחבי, ממזרח למערב, אשר מקורו בתזוזות של בקעת הירדן; ואורכי, מצפון לדרום, בעקבות תנודות בשבר הסורי-אפריקני. כתוצאה מכך מופיעים על פני השטח סלעים מתקופות גאולוגיות קדומות ובהמשך הוואדי מופיעות נביעות של מים חמים. הגבעה בנויה מסלעי אבן גיר שניכרת בהם השפעה הסחיפה. כך נוצרת צורה מיניאטורית של קרחונים. תופעה המוסברת במבנה המיוחד של אבן הגיר מתקופת היורה עליון בורג' אל-מלח. מנחם מרקוס כותב בספרו כי מבנה דומה של סלעים, המכונה טרשונים (Lapie's), מצוי באזור רמתא - כפר שובא - הר דב, במורדות החרמון, אף הוא מתקופת היורה.
מצפון-מערב למצודה מתנשא רכס ראס-אל-רמאלי (הר החול) המורכב מחול צבעוני - אבני חול נוביות. למרגלות הגבעה סלעי בזלת וטוף געשיים שגוונם סגול, אדום וצהוב מתצורת תיאסיר. הכתם הוא הר געש שהתפרץ (כנראה תת-מימי) בקרטיקון, והקנומן והטורון שמעליו התבלו וחשפו את הבזלת. זו אותה התצורה שבבקעת מהר"ל בכרמל, בוואדי פרעה בבקעה ובוואדי מליח בצפון השומרון. בעובי משוער של 232 מטר, שהיא שלב מעבר מסלעי תקופת היורה לסלעי הקרטיקון התחתון – אחד המקומות היחידים בשומרון. מרקוס מציין כי מחשוף יפה במיוחד של תצורה זו בולט במורדות הדרומיים של "אס אבו שושה" – 800 מטר מצפון לכתף בורג' אל-מליח.
בדרום מערב השומרון התגלו כשלושים ריכוזים של מחשופים וולקניים דומים.
בראש הגבעה "ראס רמלי", נקודת גובה 419 מטר, במורד מצוי גלעד הבנוי מסלעים כבדים ושברי מטוס סיור קל. על לוח האבן מצוין כי במקום זה נפלו שני קציני צה"ל, דורון גביש ודוד גבעון, ב-11 באוקטובר 1970 במסגרת פעולה לבלימת חדירת חוליות המחבלים.
נוף המקום

מבט מהתל
שרידי המצודה בפסגה
מבט מהמצודה למזרח אל בקעת הירדן
מבט על הגבעה
לקריאה נוספת

מנחם מרקוס, בקעת הירדן ומזרח השומרון, רשות שמורות הטבע, 1992.
צבי אילן, בקעת הירדן ומדבר שומרון, הוצאת עם עובד - תרבות וחינוך, תל אביב, 1973
י' מימרן, מחקרים גאולוגיים חדשים ביהודה ושומרון, החברה הגאולוגית הישראלית, מרץ 1972
הערות שוליים

↑  ולא צלבנית, לפי פרופ' י. פראור, חוקר התקופה הצלבנית בארץ ישראל, לאחר ביקור במקום - מצוטט אצל: צבי אילן, "בקעת הירדן ומדבר שומרון", בהערה בעמוד 352
↑  מנחם מרקוס, "בקעת הירדן ומזרח השומרון", עמוד 99.
↑  ספי בן יוסף, מדריך ישראל החדש : אנציקלופדיה, מסלולי טיול - כרך 11: הרי יהודה, ירושלים, כתר הוצאה לאור, משרד הביטחון ההוצאה לאור, 2001, עמוד: 21
| גאולוגיה של ישראל |
| --- | --- | --- |
| כללי | הבקע הסורי-אפריקני • הלוח הלבנטיני • הקשת הסורית • אגם עובדיה • ימת הלשון • מצוק ההעתקים |  |
| צפון | גאולוגיה של הכרמל • גאולוגיה של הגולן • שדה א-שמה • שקע הבזלת של דלתון • אקוויפר החרמון • הר הגלבוע • קרן עין גב • מחצבות חפציבה • פארק הסלעים |  |
| מרכז | אקוויפר ההר • אקוויפר החוף • בורג' אל-מלח • חמאם אל-מליח  • מדבר יהודה |  |
| דרום | מכתשים בנגב • קיר האמוניטים • קניון באר שבע-עזה • בקעת תמנע • הקניון האדום • הרי אילת • השילד הערבו-נובי • לשון ים המלח |  |
לערכים נוספים
בנג'מין טרייסי

בנג'מין פרנקלין טרייסי (באנגלית: Benjamin Franklin Tracy;‏ 26 באפריל 1830 - 6 באוגוסט 1915) היה פוליטיקאי אמריקאי, שכיהן כמזכיר הצי של ארצות הברית בין השנים 1889–1893 בממשלו של נשיא ארצות הברית בנג'מין הריסון.
ראשית חייו

בנג'מין הריסון נולד בכפריר אפלצ'ין שליד העיירה אווגו שבמדינת ניו יורק.
הוא היה עורך דין פעיל במפלגה הרפובליקנית במהלך שנות ה-50 של המאה ה-19. ב-1862 הוא היה חבר האספה המדינתית של ניו יורק.
מלחמת האזרחים

במהלך מלחמת האזרחים האמריקנית שירת טרייסי בצבא האיחוד ופיקד על רגימנט ההרגלים ה-109 של ניו יורק. בקרב על השממה (אנ') במאי 1864 עלה בידו לקבץ את אנשיו ולהחזיק בקו החזית של האיחוד. על מעשיו הוענקה לו מדליית הכבוד. בנימוקים לקבלת המדליה נכתב: טרייסי "אחז בדגל והוביל את הרגימנט כאשר שאר הרגימנטים נסוגו ואז יישר את קו החזית והחזיק בו". בהמשך אותה שנה הוא מונה למפקד מחנה השבויים "אלמירה", וב-23 באוגוסט מונה לקולונל ברגימנט הרגלים ה-127 בגיסות הצבעוניים של ארצות הברית (אנ'). טרייסי שוחרר משירותו ההתנדבותי ב-13 ביוני 1865. ב-18 בינואר 1867 העניק לו הנשיא אנדרו ג'ונסון מינוי של בריגדיר גנרל בדרגת ייצוג בכוחות המתנדבים, החל מה-13 במרץ 1865. ב-21 בינואר אישר הסנאט את המינוי.
קריירה פוליטית ומשפטית

לאחר המלחמה חידש טרייסי את פעילותו המשפטית והיה פעיל בפוליטיקה של מדינת ניו יורק. בין השנים 1867–1877 הוא היה התובע של ארצות הברית למחוז המזרחי של ניו יורק. בדצמבר 1881 הוא מונה על ידי מושל ניו יורק אלונזו קורנל לבית המשפט לערעורים של ניו יורק כדי למלא את מקומו של השופט צ'ארלס אנדרוז שהתמנה לנשיא בית המשפט במקומות של צ'ארלס ג'יימס פולגר שמונה למזכיר האוצר של ארצות הברית. טרייסי המשיך לכהן על כס השיפוט עד סוף שנת 1882, כאשר שב אנדרוז למקומו לאחר שהובס על ידי ויליאם רוגר בבחירות לתפקיד נשיא בית המשפט.
ב-1875 הגן טרייסי על המטיף הידוע הנרי וורד ביצ'ר במהלך המשפט בו הוא הועמד לדין על ניאוף וזכה לפרסום רב.
קריירה פוליטית ומשפטית > מזכיר הצי

ב-1889 מונה טרייסי כמזכיר הצי של ארצות הברית בממשלו של הנשיא בנג'מין הריסון. טרייסי בלט בתרומתו ליצירתו של "הצי החדש", רפורמה מרכזית של הצי, שנותר במצב של התיישנות לאחר מלחמת האזרחים. כמו הנשיא הריסון, הוא תמך באסטרטגיה ימית שהתמקדה יותר בהתקפיות מאשר בהגנה חופית ובפשיטות על תנועת הסחר. בעל ברית חשוב במאמציו אלו היה התאורטיקן הימי אלפרד תייר מהן, ששירת כפרופסור במכללת המלחמה של הצי שנוסדה ב-1884. ב-1890 פרסם מהן את חיבורו המרכזי, "השפעת העוצמה הימית על ההיסטוריה, 1783-1660" ספר שזכה לקהל קוראים בינלאומי. תוך כדי מתן דוגמאות היסטוריות, הביע מהן את תמיכתו ב"צי מים כחולים" שיהיה מסוגל להילחם בים הפתוח.
טרייסי גם תמך בבנייתן של ספינות מלחמה מודרניות. ב-30 ביוני 1890 העביר הקונגרס את חוק הקצאות הצי לשנת 1890 (שהיה ידוע גם כ"חוק ספינות המלחמה"), שאפשר את בנייתן של שלוש אוניות מערכה. שלושת אוניות המערכה הראשונות היו USS Indiana,, USS Massachusetts, ו-USS Oregon. שנתיים מאוחר יותר אושרה בנייתה של USS Iowa.
שנותיו האחרונות

לאחר סיום כהונתו כמזכיר הצי ב-1893, שב טרייסי לעיסוקו בעריכת דין. ב-1896 הוא הגן על מפקד משטרת העיר ניו יורק, אנדרו פרקר כנגד האשמות ברשלנות ובחוסר כשרון על ידי מי ששימש גם הוא באותו תפקיד, תאודור רוזוולט, וגרם לזה האחרון למבוכה רבה. ב-1895 הוא גם סייע להבאת משבר ונצואלה (אנ') לקיצו כאשר סייע לוונצואלה לשאת ולתת בסכסוך הגבולות שלה עם בריטניה.
טרייסי היה המועמד הראשון של המפלגה הרפובליקנית לראש עיריית ניו יורק רבתי, כאשר חמשת רובעי ניו יורק התאחדו לעיר אחת ב-1898. הוא דורג שלישי במרוץ אחרי רוברט אנדרסון ואן ויק וסת' לואו, וזכה ב-101,863 מתוך 523,560 קולות המצביעים בבחירות שנערכו ב-1897. ב-1900 נבחר טרייסי כאחד מתוך חמשת חברי הדירקטוריון של North American Trust Company.
בנג'מין טרייסי נפטר בחוותו שבמחוז טיוגה, ניו יורק ב-6 באוגוסט 1915. צי ארצות הברית הנציח אותו בקריאת משחתת על שמו שהייתה בשירות מ-1920 ועד לאחר מלחמת העולם השנייה. על שמו נקראו גם העיירה טרייסטון שבמדינת וושינגטון, פיורד טרייסי ארם באלסקה, וקרחון טרייסי בגרינלנד (בהחלטת רוברט פירי).
הערות שוליים

↑  Medal of Honor Recipients, 1863-1978: "In the Name of the Congress of the United States", U.S. Government Printing Office, 1979, p. 242.
↑  ONE HUNDRED AND TWENTY-SEVENTH REGIMENT INFANTRY USCT, Commanding Officer COLONEL Benjamin F. Tracy.
↑  Tracy, Benjamin. "The Case of Henry Ward Beecher: Opening Address".
↑  אלפרד תייר מהן, ‏השפעת העוצמה הימית על ההיסטוריה, 1783-1660, בפרויקט גוטנברג (באנגלית)
↑  "Naval Appropriations Act for Fiscal Year 1891 (Battleship Act of 1890), June 30, 1890". U.S. Capitol Visitor Center.
↑  BB-1 USS INDIANA - NavSource Online: Battleship Photo Archive
↑  BB-2 USS MASSACHUSETTS - NavSource Online: Battleship Photo Archive
↑  BB-3 USS OREGON - NavSource Online: Battleship Photo Archive
↑  BB-4 USS IOWA - NavSource Online: Battleship Photo Archive
↑  USS TRACY (DD-214 / DM-19) - NavSource Naval History
↑  Meany, Edmond S. (1923). Origin of Washington geographic names. Seattle: University of Washington Press. p. 315.
↑  Tracy Arm Fjord - Scenic USA
| --- | --- |
בקרת זהויות :  NLI: 987007446611805171  ISNI: 0000 0000 4990 7683  LCCN: nr93016225  NARA: 10575222  NTA: 132991071  SNAC: w6251w3n  VIAF: 68801146   WorldCat (עם VIAF): 68801146
ג'וני אקסטרום

ג'וני אקסטרום (בשוודית: Johnny Ekström, נולד ב-5 במרץ 1965 בקלבק שבשוודיה) הוא כדורגלן עבר שוודי ששיחק בעמדת החלוץ. לאקסטרום 47 הופעות ו-13 שערים במדי נבחרת שוודיה, עמה השתתף במונדיאל 1990 וביורו 1992.
קריירת מועדונים

אקסטרום החל את קריירת הבוגרים בגטבורג בשנת 1984, ושיחק במועדון שתי עונות. בעונת 1985 הבקיע אקסטרום חמישה שערים, ובעונת 1986 הבקיע 13 שערים, והוכתר כמלך השערים של ליגת העל השוודית. לאחר הצלחתו בגטבורג, עזב אקסטרום את הקבוצה וחתם באמפולי ששיחקה אז בסרייה א'. בעונתו הראשונה בקבוצה, 1986/87, אקסטרום ואמפולי נשארו בליגה לאחר מאבקי תחתית, עם נקודה אחת יותר מהיורדת ברשה. בעונתו השנייה במועדון, 1987/88, ירדו אקסטרום ואמפולי אל הסרייה ב'. למרות זאת, אקסטרום נחשב אהוב מאוד על ידי הקהל של אמפולי, וזכה לכינוי הציקלון, בזכות מהירותו ויכולתו לשחק בנגיעה ללא כדור ולהשיגו בספרינט. כינוי זה הוא אחד מהכינויים שניתנו לאקסטרום בזכות מהירותו, כמו גם "רכבת האקספרס מקלבק" (עיר הולדתו של אקסטרום), ו"ג'וני בראטום" (ג'וני הממהר בשוודית).
לאחר ירידת הליגה עם אמפולי, חתם אקסטרום בקיץ 1988 בבאיירן מינכן, שם שיתף פעולה בהתקפה עם יורגן וגמן, רולאנד וולפארט והנס דורפנר, והבקיע שבעה שערי ליגה בעונת 1988/89, בסיומה זכה אקסטרום באליפות עם באיירן מינכן. עם זאת, אקסטרום עזב את המועדון בתום עונה אחת, ועבר לקאן מליגת העל הצרפתית, שם שיחק עד לשנת 1991, והבקיע ארבעה שערים ב-32 הופעות. בשנת 1992 חזר אקסטרום לגטבורג, שם הבקיע 21 שערים ב-40 הופעות, וזכה עם הקבוצה בגביע השוודי לשנת 1992. לאחר מכן, שיחק אקסטרום לתקופות קצרות ברג'אנה האיטלקית ובריאל בטיס הספרדית, בשתיהן לא הטביע חותם.
בעונת 1994/95 שיחק אקסטרום בדינמו דרזדן והבקיע שבעה שערי ליגה, אך נשר עם הקבוצה מהמקום האחרון בליגה, ועזב את המועדון בתום העונה. בקיץ 1995 חתם אקסטרום באיינטרכט פרנקפורט, מועדון צמרת בגרמניה באותן שנים, על מנת למלא את החורים שנפערו בעזיבתם של חלוצים כמו טוני יבואה ויאן פורטוק. אקסטרום שיתף פעולה בהתקפה עם ריינר ראופמן, ג'יי ג'יי אוקוצ'ה ומתיאס הגנר, ועל אף זאת, פרנקפורט נשרה אל הבונדסליגה השנייה בתום עונת 1995/96, כשאקסטרום הבקיע שני שערים בלבד. בעונתו השנייה בקבוצה, 1996/97, הבקיע אקסטרום חמישה שערי ליגה, אך לא הצליח להעפיל עם פרנקפורט בחזרה לבונדסליגה. בשנת 1997 חזר אקסטרום לקדנציה שלישית בגטבורג, בה הבקיע שלושה שערים בשמונה משחקים. בתום עונה זו, פרש אקסטרום ממשחק פעיל בגיל 32.
קריירה בינלאומית

אקסטרום החל לשחק בנבחרת שוודיה בשנת 1986, וזומן לסגל השוודי למונדיאל 1990. בהפסד 2-1 לנבחרת ברזיל, אקסטרום לא שותף. אקסטרום נכנס כמחליף בהפסד 2-1 לנבחרת סקוטלנד, ובמשחק האחרון בשלב הבתים מול נבחרת קוסטה ריקה, פתח בהרכב והבקיע את שער היתרון לשוודיה, אך קוסטה ריקה ניצחה 2-1 לבסוף, ושוודיה הודחה מהטורניר עם שלושה הפסדים בתוצאה הזהה 2-1, ואפס נקודות. אקסטרום זומן לסגל השוודי ליורו 1992 שנערך בשוודיה, ונכנס כמחליף בשני משחקים בשלב הבתים, ובהפסד 3-2 לנבחרת גרמניה בחצי הגמר. אקסטרום המשיך לשחק לאחר היורו בנבחרת, אך לא זומן לסגל השוודי למונדיאל 1994, בו סיימה שוודיה במקום השלישי. את הופעתו ה-47 והאחרונה במדים הלאומיים ערך אקסטרום בשנת 1995. לזכותו של אקסטרום 13 שערים במדי נבחרת שוודיה.
תארים

עם באיירן מינכן:
אליפות הבונדסליגה: 1988/89
עם גטבורג:
הגביע השוודי: 1992
תארים אישיים:
מלך השערים של ליגת העל השוודית: 1986
ג'וני אינגליש

| --- | --- |

כרזת הסרט
 בימוי:  פיטר הויט 
 הופק בידי:  טים ביבן, אריק פלנר 
 תסריט:  ויליאם דייוויס, ניל פרביס, פיטר הויט, רוברט וייד 
 שחקנים ראשיים:  רואן אטקינסון (ג׳וני אינגליש) ג'ון מלקוביץ' (פסקל סובאז׳) נטלי אימברוליה (לורנה קמפבל) בן מילר (בוף)
 מוזיקה:  אדוארד שירמור 
 צילום:  רמי אדפרסין 
 מדינה:  הממלכה המאוחדת הממלכה המאוחדת ארצות הברית ארצות הברית
 חברת הפקה:  Working Title Films, StudioCanal 
 חברה מפיצה:  UIP Duna 
 שיטת הפצה:  וידאו על פי דרישה 
 הקרנת בכורה:  11 באפריל 2003
 משך הקרנה:  87 דק' 
 שפת הסרט:  אנגלית   צרפתית
 סוגה:  סרט פעולה, סרט ריגול, סרט פרודיה 
 הכנסות באתר מוג'ו:   johnnyenglish
 סרט הבא:  ג'וני אינגליש חוזר
 www.johnny-english.com
 דף הסרט ב־IMDb
 
ג'וני אינגליש (באנגלית: Johnny English), הוא סרט פעולה-קומי, פרודיה על סרטי ג'יימס בונד בכיכובו של רואן אטקינסון, בבימויו של פיטר יואיט. הסרט מאופיין בהומור סלפסטיק. הסרט יצא לאקרנים ב-11 באפריל 2003.
ג'וני אינגליש (רואן אטקינסון) הוא סוכן סמוי כושל הנמצא בשירות הוד מלכותה. בדומה לסרטי ג'יימס בונד, הסוכן הסמוי, אינגליש, נשלח להציל את בריטניה מידי כוחות הרשע. בסרט זה כוחות הרשע הם פסקל סובאז' וכנופייתו (המילה `סובאז'` בצרפתית משמשת ככינוי לפרא-אדם).
עלילה

סוכן 1 (גרג וייז), חושף מזימה שמטרתה לגנוב את תכשיטי בית המלוכה הבריטי, שזה עתה עברו שחזור, ומקבל כמשימה להגן עליהם. ג'וני אינגליש, שאחראי, בין היתר, על הצוללת בה סוכן 1 אמור להשתמש במשימה, מסר לסוכן 1 קוד שגוי לפתיחת הצוללת, וגרם למותו של הסוכן. בזמן הלווייתו של הסוכן נהרגים גם כל הסוכנים האחרים, מתחת לאפו של אינגליש, שאיבטח את המקום. המשימה להגן על תכשיטי בית המלוכה הושמה בידיו של ג'וני אינגליש ועוזרו - בוף (בן מילר). למרות הסכנה הכרוכה בכך, מלכת אנגליה, החליטה להציג את תכשיטיה במצודת לונדון.
בכניסתו של ג'וני אינגליש לאולם התצוגה, הוא פוגש את לורנה קמפבל (נטלי אימברוליה), סוכנת סמויה של האינטרפול בפריז.
מיד כשמתחיל נאום הפתיחה של פסקל סובאז' (ג'ון מלקוביץ'), האיש שתרם למען שחזור התכשיטים, קרוב של משפחת המלוכה, ובעל רשת בתי-כלא המפוזרים בכל העולם, התכשיטים נגנבים.
כשג'וני אינגליש חוזר לזירת הפשע על-מנת לשחזר את גנבת התכשיטים, הוא מגלה בור מתחת למקום ששהו בו התכשיטים בערב התצוגה. הוא ובוף נכנסים לבור ומוצאים את הגנבים, אך הם מצליחים להימלט.
ג'וני ובוף מגלים ששני הגנבים הם אסירים ששוחררו מאחד מבתי-הכלא שפסקל סובאז' מנהל, ונשכרו לעבוד באחת מחברותיו.
הם מעלים את החשד שלהם בפני האחראי עליהם, פגסוס (טים פיגוט-סמית), שלדעתם סובאז' קשור קשר הדוק עם הגנבה, אך פגסוס שולל את האפשרות הזאת, ומורה לג'וני ולבוף להוציא מיד את סובאז' מהחקירה.
אך ג'וני לא מוותר; הוא מחליט לפרוץ למשרדו של פסקל סובאז' במטרה לגלות את מזימותיו, ובהצלחה. ג'וני מגלה שפסקל סובאז' יצר כפיל של הארכיבישוף מקנטרברי (אוליבר פורד דייוויס), על מנת שימליך אותו למלך, בעזרת תכשיטי בית המלוכה שבידיו.
סובאז', שארגן מסיבה בבניין משרדו, גילה את מעשיו של ג'וני, וסיפר לפגסוס, שהוזמן למסיבה, את מעלליו של אינגליש. כתוצאה מכך, פגסוס הוריד את ג'וני מהמשימה והיא הועברה ללורנה קמפבל.
לורנה קמפבל משכנעת את ג'וני לעבוד איתה במטרה לגלות מה סובאז' זומם, ומגלה לו שסובאז' מארגן אספה בין שלושה עשר הפושעים העשירים בעולם, ואומרת לו שעליהם לגלות מה הוא זומם.
באותו הזמן, סובאז' עוזב את תוכנית א' (הכתרתו על ידי ארכיבישוף מתחזה) ומחליט לעבור לתוכנית ב' - לחייב את המלכה לחתום על מכתב פיטורים וויתור על כס המלוכה, שיעבור אליו באופן אוטומטי.
ג'וני ולורנה מצליחים לחדור למקום המפגש בין הפושעים ומגלים את תוכניתו של סובאז': להכתירו כמלך אנגליה, ולנצל את כוחו ולהפוך את אדמת אנגליה לכלא הגדול בעולם, במטרה להעביר אסירים מארצות אחרות לאנגליה כדי לחסוך במקום בבתי-הכלא. 
אך עד מהרה ג'וני ולורנה מתגלים. השומרים של סובאז' מכניסים אותם לצינוק בתוך הטירה בה שהה סובאז', אך בוף מצליח לשחרר אותם.
ביום ההכתרה, ג'וני, לורנה ובוף מגיעים, ומעוררים מהומה במטרה לשכנע את העם שאין להמליך את סובאז'. סובאז' שלא הצליח להתאפק, התחיל לירות בג'וני, דבר שהסגיר אותו. אחרי שאיים על הארכיבישוף להמליך אותו, ג'וני קופץ עליו, והוא מוכתר בטעות למלך.
סובאז' נידון למוות וג'וני החזיר למלכת אנגליה את המלכות.
ביקורות

ג'וני אינגליש קיבל ביקורות מעורבות ממבקרים ודורג 6.1/10 בקרב 119,424 מבקרים על ידי IMDb.
ראו גם

ג'וני אינגליש חוזר
ג'וני אינגליש 3.0
בריקה

| --- | --- |

 מדינה:  סוריה סוריה
 מחוז:  מחוז קוניטרה
 חבל ארץ:  רמת הגולן
 תאריך ייסוד:  1872
 אוכלוסייה:  ‏
  ‑ בכפר:  371 (2004)
 קואורדינטות:  33°02′35″N 35°52′16″E﻿ / ﻿33.04305556°N 35.87111111°E﻿ / 33.04305556; 35.87111111 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהבריקה(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהבריקה  he tabBackground:;tabBorder:#aaa;defaultTab:0;
בריקה (בערבית: بريقه) הוא כפר בדרום-מערב סוריה, דרומית ליישוב ביר אל-עג'ם במחוז קוניטרה, כשלושה קילומטרים מזרחית למושב אלוני הבשן וכ-11 ק"מ מהיישוב קוניטרה. הכפר יושב על ידי מהגרים צ'רקסים שהיגרו מהקווקז בשנות ה-70 של המאה ה-19. הבתים בכפר נבנו מאבני בזלת וכיסוי הרעפים על גגות הבתים מזכיר מבנים צ'רקסים מכפרים אחרים ברמת הגולן. הכפר ממוקם על תל בגובה 900 מטרים מעל פני הים.
היסטוריה

הכפר נוסד בתקופה ההלניסטית[דרוש מקור] ובשטחו נותרו שרידים מההתיישבות הקדומה כגון עמודים, משקופי דלת מבזלת עם כתוביות באותיות יווניות ומבנה נוסף עם מדרגות המובילות לחדר תת-קרקעי.
במהלך מלחמת ששת הימים השתלט צה"ל על רמת הגולן ובכלל זה על הכפר בריקה, אשר בעקבות המלחמה נעזב מתושביו. ב-1974, כחלק מההסכם הפרדת הכוחות בין ישראל לסוריה שבתום מלחמת יום הכיפורים הוחזר הכפר לסוריה והוא כיום בשטח המפורז.
בריקה כיום

אוכלוסיית הכפר מנתה ב-2004 371 תושבים שהם רק חלק מהתושבים שנטשו את הכפר. רוב בני הכפר שנטשו אותו בעקבות המלחמה נותרו בערים אליהן היגרו כגון דמשק וחלב. רוב תושבי הכפר הם צאצאי השבט הקברדיני. עיקר פרנסתם של התושבים הוא בתחום החקלאות והתיירות.
ראו גם

ההתיישבות הצ'רקסית ברמת הגולן
הערות שוליים

↑  http://www.cbssyr.sy/new%20web%20site/General_census/census_2004/NH/TAB14-1-2004.htm
ג'ואל טאונסלי רוג'רס

| --- | --- |

 לידה:  22 בנובמבר 1896 סדאליה, ארצות הברית 
 פטירה:  1 באוקטובר 1984 (בגיל 87) וושינגטון די. סי., ארצות הברית 
 מדינה:  ארצות הברית 
 מקום לימודים:  אוניברסיטת הרווארד 
 שפות היצירה:  אנגלית 
 פרסים והוקרה:  הפרס הגדול לספרות בלשית (1951) 
 
ג'ואל טאונסלי רוג'רס (באנגלית: Joel Townsley Rogers; 22 בנובמבר 1896 –  1 באוקטובר 1984) היה סופר אמריקאי שכתב ספרות בלשית וספרי מדע בדיוני.
קורות חייו

ג'ואל טאונסלי רוג'רס נולד במדינת מיזורי בארצות הברית. למד באוניברסיטת הרווארד. במלחמת העולם הראשונה שירת כמדריך טייס. לאחר המלחמה החל לפרסם סיפורים בכתבי עת, בסגנון, שהיה פופולרי באותה עת, שכונה Pulp Fiction – "ספרות זולה" (כפי שתורגם מונח זה לעברית, בשם העברי שניתן לסרטו, הנושא שם זה, של קוונטין טרנטינו).
ספרו הנודע ביותר של רוג'רס הוא The Red Right Hand שראה אור בשנת 1945. בספר זה הביא רוג'רס לשיא השכלול את תת-הז'אנר בספרות הבלשית של "שום דבר אינו כפי שהוא נראה", (שהיה אופייני, בין היתר, לספריה של אגאתה כריסטי). הספר הפך לרב מכר וזכה במרוצת השנים להופיע במהדורות רבות. הספר זכה לתרגום עברי בשם "סיוט היד האדומה" שהופיע בשנת 1993. לספר הייתה השפעה על סגנון הסרט האפל של הקולנוע האמריקאי בשנות הארבעים והחמישים. בסוף המאה ה-20 הספר יצאה לאור בהוצאה מחודשת עם הקדמה של מרטין אדוארדס.
מלבדו כתב רוג'רס עוד ארבעה ספרים באורך מלא שלא זכו להצלחה והחל להתרכז בכתיבת סיפורים בלבד, מהם כתב מאות אחדות ופרסם אותם בכתבי עת שונים.
ג'ואל טאונסלי רוג'רס נפטר בוושינגטון הבירה בשנת 1984.
ספריו

רוג'רס פרסם חמישה ספרי מתח מלאים ועשרות סיפורים קצרים
Once in a Red Moon (משנת 1923)
The Red Right Hand (משנת 1945) – תורגם לעברית בשם סיוט היד האדומה. הוצאת אלפא/זמורה ביתן, 1993.
Lady With The Dice (משנת 1946)
The Stopped Clock (משנת 1958)
Never Leave My Bed (משנת 1963) – גרסה מחודשת של The Stopped Clock, יותר קצרה
הערות שוליים

↑  אודות ג'ואל רוג'רס וספריו באתר ramblehouse.com
| --- | --- |
בקרת זהויות :  NLI: 987007307935605171  BnF: cb12017039c (data)  ISNI: 0000 0000 0081 796X  LCCN: no00039173  NLK: KAC201007820  SUDOC: 188405038  VIAF: 27077095   WorldCat (עם VIAF): 27077095 
ערך זה הוא קצרמרבנושא אישים. אתם מוזמנים לתרום לוויקיפדיה ו.
בריטני אנדרסון

בריטני אנדרסון (באנגלית: Britany Anderson; נולדה ב-3 בינואר 2001) היא אתלטית ג'מייקנית, סגנית אלופת העולם (יוג'ין 2022) בריצת 100 מטר משוכות.
ביוגרפיה

באליפות העולם עד גיל 18 שהתקיימה בקניה ב-2017 זכתה במדליית זהב בריצת 100 מטר משוכות. באליפות העולם עד גיל 20 שהתקיימה בפינלנד ב-2018 זכתה במדליית כסף בתוצאה של 13.01 שניות, לאחר המנצחת טיה ג'ונס שסיימה בזמן זהה.
ב-2019 החלה להתאמן במחנה בארצות הברית לצד עומאר מקלאוד וניה אלי. ביולי אותה שנה שברה פעמיים את שיא עולם לנועד עד גיל 20 של אליוסקה לופס שנקבע בשנת 1987, תחילה קבעה במוקדמות תחרות במונטה קרלו תוצאה של 12.79 שניות ובגמר קבעה תוצאה של 12.71 שניות. באולימפיאדת טוקיו שיפרה במוקדמות את שיאה האישי ל-12.40 שניות. היא עלתה לגמר בו סיימה שמינית.
באליפות העולם באתלטיקה 2022 קבעה בחצי הגמר שיא לאומי חדש של 12.31 שניות. בגמר זכתה במדליית כסף בתוצאה של 12.23 שניות (עם רוח גבית של 2.5+), לאחר טובי אמוסן (12.06 שניות).
שיאים אישיים

ריצת 100 מטר משוכות: 12.31 שניות, 2022, שיא ג'מייקה.
בראן

ערך זה עוסק בקבוצת כדורגל מנורווגיה. אם התכוונתם למשמעות אחרת, ראו .
בראן היא קבוצת כדורגל נורווגית, המייצגת את העיר ברגן. הקבוצה מתמודדת בליגת העל הנורווגית. אצטדיון הבית של הקבוצה הוא האצטדיון העירוני של ברגן המכיל כ-18 אלף מקומות ישיבה.
היסטוריה

הקבוצה נוסדה ב-1908. היא זכתה בשלוש אליפויות הליגה הנורווגית בשנים 1962, 1963 וב-2007 ובששה גביעים נורווגיים בשנים 1923, 1925, 1972, 1976, 1982 וב-2004. הקבוצה הגיעה לגמר הגביע הנורווגי 9 פעמים נוספות. כמו כן, הקבוצה נמצאת שנים רבות בצמרת הליגה הנורווגית, והקבוצה משחקת מדי שנה במסגרות אירופיות. בין הישגיה ניתן למנות את הגעתה לרבע גמר גביע המחזיקות של עונת 1996/1997 ואת שלב 32 האחרונות בגביע אופ"א של עונת 2007/2008. את עונה זו סיימה כאלופת ליגת העל הנורווגית.
האצטדיון הביתי
בריטני אולדפורד

| --- | --- |
אין תמונה חופשית
 לידה:  23 ביולי 1992 (בת 32) טורונטו, קנדה 
 מדינה:  קנדה 
 מקום מגורים:  ניו יורק 
 תקופת הפעילות:  מ-2009 
 
בריטני אולדפורד (באנגלית: Britne Oldford; נולדה ב-23 ביולי 1992) היא שחקנית קנדית–אמריקאית הידועה בעיקר בשל מגוון תפקידים, ביניהם גילומן של קיידי קמפבל ב"סקינס", אלמה ווקר ב"אימה אמריקאית: המוסד הסגור", רמי בומונט ב"רייבנסווד", ריגן ב"ציידים", מיסי ב"לשחרר את גאי" (2021), ופיי הארגריבס / דרור מספר שלוש ב"אקדמיית המטרייה" (2022).
בשנת 2023 השתתפה במותחן הפסיכולוגי Dead Ringers.
פילמוגרפיה

| שנה | שם | תפקיד |
| --- | --- | --- |
| 2013 | "דארק-רום" | ז'אן |
| 2013 | "36 קדושים" | איב |
| 2014 | Loitering with Intent | איזי |
| 2014 | "יום הולדת שמח!" | לוסיה |
| 2014 | Hunter&Game | היפ גירל 1 |
| 2015 | How He Fell in Love | מוניקה |
| 2016 | AWOL | היילי |
| 2019 | Bushwick Beats | הארלו |
| 2021 | "לשחרר את גאי" | מיסי |
| 2024 | Which Brings Me to You | אודרי |
| שנה | שם | תפקיד | הערות |
| --- | --- | --- | --- |
| 2012 | "רובוט צ'יקן" | לינקה (קול) / רייזן גרופי (קול) | פרק: "נפגע ממסוק לתוך רכבת דוהרת" |
| 2012–2013 | "אימה אמריקאית: המוסד הסגור" | אלמה ווקר | שישה פרקים |
| 2013–2014 | "רייבנסווד" | רמי בומונט | תפקיד ראשי; עשרה פרקים |
| 2015–2019 | "הפלאש" | שונה באז / פיק-א-בו | ארבעה פרקים |
| 2018-2019 | "שטח מת" | קלאודיה מרפי | שני פרקים, עונה ארבע |
| 2020 | "בול" | רוני וינסנט | פרק: "פריסון ברייק" |
| 2022 | "אקדמיית המטרייה" | פיי הארגריבס / דרור מספר שלוש | תפקיד ראשי (עונה שלוש) |
| 2023 | Dead Ringers | ז'נבייב | תפקיד ראשי |
הערות שוליים

↑  Britne Oldford | Actress, IMDb (באנגלית אמריקאית)
↑  Dead Ringers, 2023-04-21, נבדק ב-2024-09-21
ג'וני אינגליש חוזר

| --- | --- |

כרזת הסרט
 בימוי:  אוליבר פרקר 
 הופק בידי:  טים בוואן אריק פלנר כריס קלארק
 תסריט:  המיש מק'כהול
 עריכה:  גיא בנסלי
 שחקנים ראשיים:  רואן אטקינסון ג'יליאן אנדרסון רוזמונד פייק דומיניק וסט דניאל קאלויה ריצ'רד שיף טים מקינרני
 מוזיקה:  אילן אשקרי 
 צילום:  דני כהן 
 מדינה:  הממלכה המאוחדת הממלכה המאוחדת ארצות הברית ארצות הברית
 חברת הפקה:  StudioCanal Relativity Media Working Title Films
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  הממלכה המאוחדת 7 באוקטובר 2011 ישראל 13 באוקטובר 2011 ארצות הברית 27 באוקטובר 2011
 משך הקרנה:  101 דקות
 שפת הסרט:  אנגלית 
 סוגה:  סרט ריגול, סרט קומדיה, סרט קומדיית פעולה 
 תקציב:  45 מיליון דולר אמריקאי
 הכנסות:  160,078,586 דולר אמריקאי
 הכנסות באתר מוג'ו:   johnnyenglish2
 סרט קודם:  ג'וני אינגליש
 סרט הבא:  ג'וני אינגליש 3.0
 אתר רשמי
 דף הסרט ב־IMDb
 
לוגו הסרט
ג'וני אינגליש חוזר (באנגלית: Johnny English Reborn) הוא סרט פעולה וקומדיה, שיצא לאקרנים ב-21 באוקטובר 2011 בכיכובו של רואן אטקינסון. הסרט מהווה סרט המשך לסרט "ג'וני אינגליש", והוא השני בסדרת הסרטים.